ANIA TI ARAMIDEN NO ADDA TSUNAMI WARNING? No nasken ti panagbakuit, mapaguni dagiti sirena. Ti nakaro ken dakkel a masakupanna a panaglayus iti daga ket mabalin a mapa- samak. Adaywan dagiti karayan, waig ken dadduma pay a paga- yusan iti danum nga agturong iti taaw gapu iti napigsa a dalluyon a parnuayen ti tsunami. No awanka iti tsunami evacuation zone, agtalinaed iti ayanmo tapno saan a mainayon iti panagadu ti trapiko. Ammuen iti Hawaii radio ken estasion ti TV, HNL.info wenno NOAA Weather Radio para iti pang-emerhensia nga impormasion. (Dagiti national news stations ket mabalin nga awan ti impormasionda maipapan iti Hawaii) No addakayo iti natao a lugar nga addaan ti nata- tayag a pasdek, mabalin ti agbakuit nga agpangato wenno umuli. Masapul nga agtayag ti pasdek iti saan a nababbaba ngem 10 a kadsaaran ken naaramid iti nalandokan a kongkreto ken masapul a umuli iti maika-4 a kadsaaran wenno nangatngato pay tapno nataltalged. Iyakar dagiti bangka wenno barko iti naadalem a paset no adda panawen. Saan a mapan kadagiti Tsunami Evacuation Zones agingga a di maipaulog ti "All Clear" wenno a pammilin nga aggapu kadagi- ti lokal a pang-emerhensia nga opisial. Tungpalen dagiti lokal a pang-emerhensia ken agipatpatungpal iti linteg nga autoridad. Saan nga agsubli iti Tsunami Evacuations Zones agingga a di ibaga dagiti autoridad a natalgeden. Ammuen iti Hawaii radio/estasion ti TV, HNL.info wenno NOAA Weather Radio para iti impormasion a pang-emerhensia, maipapan iti kasapulan a pangpubliko a pagyanan iti mabayag wenno sentro a pakaawatan iti tulong a gapu ti didigra. NO MAKARIKNAKAYO ITI ANIAMAN KADAGITOY A NATURAL A PAGILASINAN A BALLAAG, SUROTEN DAYTOY A BALAKAD: Agbakuit a dagus kadagiti natalged a lugar, iti daga nga adayo iti baybay wenno kadagiti nangato a disso. Wenno umakar iti pasdek nga addaan ti saan a nababbaba a10 a kadsaaran, mapan iti maika-4 a kadsaaran wenno nangatngato pay. Saanen nga urayen ti opisial a ballaag. Magna wenno agbisikleta no mabalin. Saan nga agimpake kadagiti gamigam wenno itantan. Saan nga agsubli iti igid ti baybay - mabalin agtultuloy a dumuprak dagiti dadakkel a dalluyon iti sumagmano nga oras. KASANOAK NGA AGSAGANA? Masapul nga ammuenyo a naimbag no ti pagnaedanyo, pagtra- bahuanyo, pagay-ayamanyo, wenno pagdaliasatanyo ket lugar a pagbakuitan gapu iti tsunami wenno Tsunami Evacuation Zone, pagbakuitan gapu iti nakaro a tsunami wenno Extreme Tsunami Evacuation Zone wenno natalged a lugar wenno Safe Zone. Adalen a nasayaat ti Tsunami Evacuation Information and Maps online iti iti lokal a Hawaiian Telcom Pa- ges Telephone Book, wenno iti ania man a Libraria a Pangpubliko. Mangisagana ti GO BAG madadaan a nakargaan kadagiti napateg a kasapulan. Ti GO BAG ket maysa a klase ti bag, maleta, wenno paggianan dagiti kasapulan a mabalin a madagdagus nga awiten iti panawen ti emerhensia. Water Food Radio Flashlight Dagiti linaon ti GO BAG Medicine First Aid Important Documents ANIA TI ARAMIDEN NO ADDA DAGITI GINGGINED KEN TSUNAMI ITI ADAYO? Para kadagiti ginggined a mapasamak iti lawlaw ti Pacific Rim, ammuen no adda pakaammo, balakad, wenno ballaag para iti Hawaii. ANIA TI ARAMIDEN NO ADDA MAPASAMAK A LOKAL A GINGGINED KEN TSUNAMI? AGPAKLEB Agpakleb tapno saankayo a matumba gapu iti ginggined. KUMLEB Kumleb ken salakniban ti ulo ken tengnged babaen ti imayo kontra kadagiti agtinnag a banag. Adaywan dagiti ramramit a sarming ken tawtawa. KUMPET Kumpet iti ania man a nalagda a banag a mabalin a pagsalinongan tapno makaakarkayo agingga a malpas ti ginggined. Agtalinaed iti ayanyo agingga a sumardeng ti ginggined. Saan a rummuar agingga a di malpas ti ginggined. Mabalin a patauden ti ginggined ti tsunami iti lugaryo ken mabalin a sumangbay iti sumagmamano a minutos laeng. No asidegkayo iti baybay, umakarkayo a dagus iti nangato a paset a maibilang a Safe Zone iti ruar ti Tsunami Evacuation Zone apaman a sumardeng ti ginggined. Saanyon nga urayen ti maipaulog a ballaag maipapan iti tsunami. Sikakalma a pagnaen wenno agbisikleta a mapan iti Safe Zone, saanyo nga imaneho ti luganyo. ILOKANO DAGITI IMPORMASION MAIPANGGEP ITI TSUNAMI DAGITI MASANSAN A SALUDSOD Agsagana itatta para iti tsunami Ammuen dagiti impormasion maipapan iti tsunami tapno makatulong iti pannakasalbar dagiti biag! IMPORTANTE NGA IMPORMASION A KASAPULAN A MAAMMUANYO Department of Emergency Management City and County of Honolulu dem@honolulu.gov Phone (808) 723-8960 TTY (808) 723-8966 OʻAHU
ANIA TI TSUNAMI? Dagiti tsunami ket dagiti agsasaruno a nakaam-amak, dadakkel, ken atitiddog a dalluyon iti taaw. Saan a mabalin a langoyen wenno dimo mabalin ti ag-surf iti tsunami gapu ta layusenda ti daga a kas iti mapasamak iti maibuang a karayan (wenno napardas a panagpangato ti danum) saan a makapagsikkosikko ken di mabeltak a kas iti gagangay a dalluyon a pag-surfan. Iyanud dagiti tsunami ania man a salapunenda, a pakaigappuan ti mabalin a pannakadangran. Mabalin nga agtultuloy a sumangbay dagiti dalluyon a tsunami iti sumagmamano nga oras, ket sumabbuag ti dalluyon iti kada 10 minutos agingga iti maysa nga oras a ballaet. Mabalin a ti umuna a dalluyon ket saan nga isu ti kadakkelan. Kas iti kapardas ti jet liner nga eroplano dagiti tsunami (agarup 500 milia iti kada oras) iti adalem a taaw a ti maparnuay a dalluyon sumagmamano laeng a pulgada ti kangatona. No asidegen iti igid ti baybay ti tsunami, bumuntogda ngem ngumatoda la unay dagiti dalluyon. Nakaam-ames ti pigsa ti iduduprak ti tsunami ken dagusenna a layusen dagiti nababa a paset a lugar iti igid ti baybay ken dakkel a pangta daytoy iti biag ken sanikua. Iti historia, adda dagiti lugar iti Hawaii a nalayus iti agadalem iti nasursurolk a 30 kadapan. Dagiti tsunami ket gagangay a patauden dagiti narabaw a ginggined a mapasamak iti tukot ti baybay. Dagiti tsunami ket manmano a nagtaud iti panagbettak dagiti bulkan iti lansad ti taaw, panagreggaay, panagdiggay, wenno dagiti matnag a layap. Dagiti balay ken babassit a pasdek ket saan a nadisenio a makadaer iti pigsa ti tsunami. DAGITOY DAGITI NATURAL A PAGILASINAN NO ADDAN UMAS-ASIDEG A TSUNAMI MARIKNA: Marikna ti panaggaraw ti daga (ginggined) a nakapigpigsa a mariknam a kasla dimo madaeran ti tumakder. MAKITA: Makitayo ti baybay nga agpababa wenno rumabaw ti danumna, agalluyo, wenno naidumduma ti langana. MANGNGEG: Mangngegyo ti daranudor ti tsunami nga umasping iti daranudor ti jet nga eroplano wenno tren a pagkargaan dagiti nadadagsen a bambanag. DAGITI PANAGALERTO A LEVEL TI TSUNAMI (PACIFIC TSUNAMI WARNING CENTER) Impormasion a Maipaulog Maipapan iti Tsunami No adda Naipaulog nga Impormasion maipapan iti Tsunami, awan ti pangta ti tsunami. Tsunami Watch No adda maipaulog a Tsunami Watch, masapul nga agsaganaka tapno makasakbayka ta mabalin a sumangbay ti tsunami. Tsunami Advisory No adda maipaulog a Tsunami Advisory, masapul nga umadayo a dagus iti igid ti baybay ken kadagiti nababa a paset ti igid ti baybay ken agbakuit ken panawan dagiti pagsangladan ti lantsa wenno yate. No adda pay panawen, iyakar dagiti bangka wenno barko iti naadalem a paset ti baybay. Namnamaen a mapasamak ti napigsa nga agus ti danum ken napeligro a dalluyon kadagiti igid ti baybay ken dalan ti danum. Ngem saan a mapasamak ti nakaro a layus. Tsunami Warning No adda maipaulog a Tsunami Warning, panawan a dagus ti Red Tsunami Evacuation Zones wenno dagiti lugar a nalabaga a pagbakuitan no adda tsunami (naisurat iti nabuddak a linia) ken mapan iti Green Safe Zones wenno natalged a lugar a berde kas nailanad iti Tsunami Evacuation Map. Extreme Tsunami Warning No adda maipaulog nga Extreme Tsunami Warning, panawan a dagus ti Yellow Extreme Tsunami Zones (naugedan iti putedputed a linia) ken Red Tsunami Evacuation Zones (naisurat iti nabuddak a linia) iti Green Safe Zones kas nailanad iti Tsunami Evacuation Map. Ti napigsa a panagginggined nga umabut iti 9+ magnitude ket mabalin mangparnuay iti nakaro a tsunami. Adda laeng 3.5 oras a panagbakuit sakbay ti isasangpet ti umuna a dalluyon. HNL.Info STAY INFORMED Urgent Traffic Bulletins, Emergency Information, Severe Weather Alerts, City Information and much more. u u o n o H l l f o y t n u o C d n a y t i C e h t f o City and County of Honolulu NT O E M ERGENC F
OAH U Department of Emergency Management Honolulu Police Department Board of Water Supply DOWNLOAD THE APP TODAY s r e y a p x a t e h t y b r o f d a P i O N OLULU FI R E Honolulu Fire Department AND C O U N TY OFHO E M S K A MEA M A ' I A MU Emergency Medical Services Ocean Safety Department of Transportation Services Message and Data rates may apply. Message frequency depends on account settings. Mapa a Pagbakuitan no adda Tsunami (Waikīkī) 60 45 30 ASIA K uril Islan ds K a m chatka 1923 1841 1952 2006 1918 1896 1933 2011 Japan Alaska Aleutian Islands 1946 1965 1957 1872 4 Hawai'i 3 2 1 1964 5 Dagiti tsunami a makaap-apekto ti Hawaii (1819 - 2017) 63 NORTH AMERICA 15 N 0 1 2 3 4 5 1906 SOUTH AMERICA 15 S 30 45 AUSTRALIA 2009 6 7 8 9 10 11 12 13 14 1868 1877 1819 1922 1906 1960 1837 15 Chile 60 120 135 150 165E 180 165W 150 135 120 105 90 75 60 Tunggal maysa a panagaweng ti sirena ket katukadna ti maysa nga oras a panagdaliasat ti tsunami a sumangbay iti Hawaiʻi. KALPASAN TI TSUNAMI: KAANO TI NATALGED A PANAGSUBLI? Mabalin a manggubuay iti nakaro a didigra wenno saan unay a nadidigra ti tsunami. No nangibunga daytoy iti didigra, maiwayat ti madagdagus a panangsapul ken panangisalakan nga operasion iti bangkag ken baybay. Ti "All Clear" a pammilin a mangipalubos nga agsubli kadagiti naapektaran a lugar ket saan a maipaulog iti uneg ti sumagmamano nga oras wenno aldaw. No saan a nangibunga iti didigra ti tsunami, ti "All Clear" a pammilin ket mabalin a maipaulog a mangipalubos ti panagsubli kadagiti lugar iti igid ti baybay. Ngem ti "All Clear" a mangibilin iti panagsubli kadagiti lugar nga ayan ti dandanum ket saan a nasken a maipaulog. Mabalin a madidigra dagiti lugar iti igid ti baybay gapu iti layus, madadael a balay, ken pasdek, dagiti naiwara a banag, dagiti uram, makasabidong a material (HAZMAT) ken dagiti saan a maaramat a sistema a pagpatulongan (elektrikal, telekomunikasion, kalsada/ rangtay, linia ti natural a gas, ken dadduma pay). Ti publiko ket saan a mapalubosan a sumrek kadagitoy a lugar agingga a di maikkat dagiti bambanag a naiwara iti dalan. Urayen a maipaulog ti "All Clear" a pammilin nga aggapu kadagiti lokal nga opisial a mangasikaso iti emerhensia sakbay nga agsubli kadagiti nababa a paset nga igid ti baybay wenno danum. FOR MORE INFORMATION: Department of Emergency Management City and County of Honolulu dem@honolulu.gov Phone (808) 723-8960 TTY (808) 723-8966 International Tsunami Information Center Pacific Tsunami Warning Center tsunamihawaii.org tsunami.gov itic.tsunami@noaa.gov Phone (808) 725-6050


Maikaddua a Pedro 1:1 i Maikaddua a Pedro 1:6 Maikaddua a Pedro 1 Ni Simon Pedro, maysa a tagabu ken apostol ni Jesu-Cristo, kadagidiay a nakaawat iti isu met laeng a napateg a pammati kas inawatmi, pammati iti kinalinteg iti Diostayo ken Man- angisalakan a ni Jesu-Cristo. 2 Umadda koma ti parabur kadakayo; rumang- ay koma ti kapia babaen iti pannakaammoyo iti Dios ken ni Jesus nga Apotayo. 3 Iti panakabalin ti Dios, amin a banbanag a kasapulan tapno maaddaantayo iti biag ken agbiagtayo iti nadiosan a panagbiag ket naipaay kadatayo babaen iti pannakaammo iti Dios a nangayab kadatayo babaen iti bukodna a dayag ken kinaimbag. 4 Babaen kadagitoy, intedna kadatayo dagiti napateg ken naindaklan a karkari. Inaramidna daytoy tapno mabalinyo iti makibingay iti na- diosan a kababalinna, iti panangliklikyo iti pan- nakadadael nga adda iti lubong gapu kadagiti dakes a tarigagay. 5 Gapu iti daytoy, aramidenyo ti amin a kabae- lanyo a manginayon iti kinaimbag iti pammatiyo, ken iti kinaimbagyo, inayonyo ti pannakaammo. inayonyo ti kina- managteppel, ken iti kinamanagteppelyo, inay- onyo ti panagibtur, ken iti panagibturyo, inay- onyo ti nadiosan a panagbiag. 6 Iti pannakaammoyo,
Maikaddua a Pedro 1:7 ii Maikaddua a Pedro 1:16 7 Iti nadiosan a panagbiagyo, inayonyo ti nainkabsatan a panangipateg, ken iti nainkabsa- tan a panangipateg, inayonyo ti ayat. 8 No adda kadakayo dagitoy a banbanag ken dumakdakkelda kadakayo, saankayonto nga ag- balin a baog wenno saan a nabunga iti pan- nakaammo kenni Apotayo a Jesu-Cristo. 9 Ngem siasinoman nga agkurang kadagitoy a banbanag ket ti asideg laeng ti makitana; bulsek isuna. Nalipatanna ti pannakadalusna manipud kadagiti nagkauna a basbasolna. 10 Ngarud, kakabsat, aramidenyo ti amin a kabaelanyo a mamagbalin iti nakaayaban ken pannakapiliyo a natalged para kadakayo. No aramidenyo dagitoy a banbanag, saankayonto a maitibkol. 11 Iti kasta, aglaplapusananto a maipaay kadakayo ti pagserkan iti agnanayon a pagarian ti Apo ken Mangisalakantayo a ni Jesu-Cristo. 12 Ngarud, nakasaganaak a kankanayon a mangipalagip a kadakayo banbanag, numan pay ammoyon dagitoy, ken natibkerkayon iti kinapudno. kadagitoy 13 Panagkunak ket maiparbeng a riingenkayo ken palagipankayo maipanggep kadagitoy a ban- banag, kabayatan nga addaak iti daytoy a tolda. 14 Ta ammok nga ikkatekto daytoy a toldak iti mabiit, kas impakita kaniak ni Apotayo a Jesu- Cristo. 15 Aramidek ti amin a kabaelak tapno kanay- onyonto a laglagipen dagitoy a banbanag kalpasan iti ipapanawko. 16 Ta saanmi a sinurot dagiti sinisikap a binal-
Maikaddua a Pedro 1:17 iii Maikaddua a Pedro 2:1 abala laeng ti panunot idi imbagami kadakayo ti maipapan iti pannakabalin ken ti panagparang ni Apotayo a Jesu-Cristo, ngem nasaksianmi ti kinatan-okna. 17 Inawatna manipud iti Dios Ama ti dayaw ken dayag idi ibagbaga ti timek kenkuana manipud iti Natan-ok a Dayag a kunana, "Daytoy ti Anakko nga ay-ayatek, a pakaay-aywak la unay." 18 Nangngegmi daytoy a timek a nagtaud sadi langit, kabayatan a kadduami isuna idiay tapaw ti nasantoan a bantay. 19 Adda kadakami daytoy a sao a naipadto a na- patalged, nga isu iti ipangpangagyo a nasayaat. Maiyarig daytoy iti agranranniag a silaw iti nasipnget a disso agingga a dumteng ti agsapa ken agsingising ti bituen iti agsapa kadagiti puspusoyo. 20 Ammoenyo nga umuna daytoy, nga iti naisurat a padto ket saan a nagtaud iti bukod a kapanunotan ti profeta 21 Ta awan ti padto nga immay babaen iti pagayatan ti tao, ngem babaen kadagiti tattao nga indalan ti Espiritu Santo a nangisao iti sao a nagtaud iti Dios. 2 1 Adda dagiti palso a profeta nga immay kadagiti Israelita, ken addanto met dagiti palso a manursuro nga umay kadakayo. Iyegda a sililimed dagiti makadadael nga inuulbod a sursuro, ken ilibakdanto ti Apo a nanggatang kadakuada. Mangiyegda iti napardas a pan- nakadadael kadagiti bagbagida.
Maikaddua a Pedro 2:2 iv Maikaddua a Pedro 2:9 2 Adunto ti sumurot kadagiti panaggartemda, ken babaen kadakuada matabbaawanto ti dalan ti kinapudno. 3 Siaagum a pagkuartaandakayonto babaen kadagiti makaallilaw a sasao. Saanto nga agu- ray iti nabayag ti pannakadusada a maibusor ti pannakadadaelda ket saan a kadakuada; nakaturog. 4 Ta saan a kinaasian ti Dios dagiti anghel a nagbasol. Ngem ketdi inyawatna ida iti Tartarus tapno makawaranda iti nauneg a kasipngetan agingga iti pannakaukom. 5 Ken saanna a kinaasian ti nagkauna a lubong. Ngem ketdi, inaywananna ni Noe, nga agipad- padamag iti kinalinteg, agraman dagiti pito a dadduma pay, idi inyegna ti layus iti lubong dagiti saan a nadiosan. 6 Ket pinagbalin ti Dios a dapu ti siudad ti Sodoma ken Gomora ken dinusana isuda iti pan- nakadadael, kas pakakitaan iti umayto kadagiti saan a nadiosan. 7 Ngem idi inaramidna dayta, inispalna ni Lot a nalinteg, a marirribukan unay gapu iti narugit a kababalin dagiti awanan linteg a tattao. 8 Ta dayta a nalinteg a tao, a nakipagnanaed kadakuada iti inaldaw, ket matutuokan ti nal- integ a karauana gapu iti nakitana ken nange- ganna. 9 No kasta ngarud, ammo ti Apo no kasanona nga ispalen dagiti nadiosan a tattao manipud iti pannakasuot, ken no kasanona a dusaen dagiti managdakdakes a tattao iti aldaw ti pan- nakaukom.
Maikaddua a Pedro 2:10 v Maikaddua a Pedro 2:17 10 Ad-adda a pudno daytoy kadagiti agtultuloy a mangar-aramid kadagiti narugit a tarigagay ti lasag ken dagiti manglais iti turay. Naturedda ken ti pagayatanda ti sursurotenda. Saanda a mabuteng a mangtabbaaw kadagiti nadayag. 11 Dagiti anghel ket napigpigsa ken addaanda iti dakdakkel a kabaelan ngem dagiti amin a tattao, ngem saanda nga ak-akusaran iti Dios dagiti tattao. 12 Ngem dagitoy nga awan panunotna nga ayup ket gagangay a naaramid a matiliw ken madadael. Saanda nga am-ammo no ania ti um- umsienda. Madadaeldanto. 13 Madangranda gapu iti supapak dagiti biddut nga ar-aramidda. Agbiagda iti ragragsak kabay- atan iti aldaw. Isuda dagiti mansa ken mulit. Ra- gragsakenda dagiti makaallilaw a pakaragsakan kabayatan a makidaydayada kadakayo. 14 Napnoan dagiti matada kadagiti mannakika- malala a babbai; saanda a pulos a mapnek iti basol. Sulisogenda dagiti agalla-alla a kararua iti panagaramid iti biddut, ken sinanay dagiti pusoda iti kinaagum, nailunodda nga ubbing. 15 Pinanawanda ti umno a dalan. Naiyaw- awanda ken sinurotda ti dalan ni Balaam nga anak ni Bosor, a nangtarigagay a mangawat iti bayad gapu iti kinadakes. 16 Ngem pannakatubngar ti nagun-odna gapu iti bukodna a panagsalungasing. Maysa nga tao ti umel nga asno a nagsao iti namagsardeng iti kinamauyong ti profeta. timek ti 17 Maiyarig dagitoy kadagiti ubbog nga awan danumna. Kaslada kadagiti ul-ulep nga iturong
Maikaddua a Pedro 2:18 vi Maikaddua a Pedro 3:2 iti bagyo. Naisaganan ti napuskol a sipnget maipaay kadakuada. 18 Agsaoda iti nakuspag nga ubbaw. Suliso- genda dagiti tattao babaen iti tarigagay iti lasag. Sulisogenda dagiti tattao a mangpadas a manglisi kadagiti agbiag iti biddut. 19 Ikarida ti pannakawayawaya kadakuada, tagabu iti pan- Ta agbalin ti tao a tagabu iti ngem isuda a mismo ket nakadadael. aniaman a mangparmek kenkuana. 20 Siasinoman a makalibas iti panangmulit ti lubong babaen iti pannakaammo iti Apo ken Mangisalakan a ni Jesu-Cristo, kalpasanna, ag- subli manen kadagidiay a pakamulitan, agbalin daytoy a dakdakes pay para kadakuada ngem idi damo. 21 Nasaysayaat pay koma no saanda laengen a naammoan ti dalan ti kinalinteg ngem ti naammoanda ket tallikodanda ti nasantoan a bilin a naidanon kadakuada. 22 Pudno daytoy a proberbio para kadakuada: "Sublian ti aso ti bukodna a sarwa. Agsubli ti nabugoan a baboy iti pitak." 3 1 Ita, insuratko daytoy a maikadua a suratko kadakayo a patpatgek tapno paregtaek ti na- pudno a panunotyo 2 tapno malagipyo dagiti sasao a naibaga idin babaen kadagiti nasantoan a profeta ken maipanggep iti bilin ti Apo ken mannubbottayo babaen kadagiti apostolyo.
Maikaddua a Pedro 3:3 vii Maikaddua a Pedro 3:10 3 Ammoenyo daytoy nga umuna; addanto dagiti mananglalais nga umay kadagiti maudi nga al-aldaw a manglaisdakayo, ket agtignayda segun kadagiti bukodda a tarigagay, 4 ket kunaenda, "Ayanna ti kari ti panagsub- lina? Natayen dagiti ammatayo, ngem awan met iti nagbaliwan dagiti amin a banbanag manipud idi rugrugi ti pannakaparsua.'' 5 Inggagarada a linipat a dagiti langit ken ti daga ket naipasdek manipud iti danum, ken babaen iti danum iti nabayagen a panawen, babaen iti sao ti Dios, 6 ket babaen iti saona ken iti danum, nadadael ti lubong iti pannakalayusna iti dayta a tiempo. 7 Ngem ita, naisagana dagiti langit ken ti daga babaen iti dayta met laeng a sao para iti apuy, ket naisaganada para iti aldaw ti pannakaukom ken iti pannakadadael dagiti saan a nadiosan a tattao. 8 Rumbeng a saanyo a liplipatan daytoy, ay- ayatek, nga iti maysa nga aldaw ti Apo ket kasla sangaribu a tawen, ken ti sangaribu a tawen ket kasla maysa nga aldaw. 9 Saan a nabuntog nga agtignay ti Dios maipa- pan kadagiti karina, a kas pagarupen dagiti dadduma a daytoy ket kinabuntog, ngem naanus isuna kadakayo. Saanna a tarigagayan a ma- pukaw ti uray maysa kadakayo, ngem tariga- gayna nga ipalubos a maaddaan iti tiempo ti amin nga agbabawi. 10 Nupay kasta, ti aldaw ti Apo ket umay a kasla mannanakaw. Mapukawto dagiti langit a buyo- gan iti napigsa nga ariwawa. Mapuoranto dagiti
Maikaddua a Pedro 3:11 viii Maikaddua a Pedro 3:17 elemento babaen iti apuy ket maiparangarangto ti daga ken dagiti aramid nga adda iti daytoy. 11 Agsipud ta amin dagitoy a banbanag ket madadaelto iti kastoy a wagas, ania a kita ti tattao ti rumbeng koma a pagbalinanyo? Mas- apul nga agbiagkayo iti nasantoan ken nadiosan a panagbiag. 12 Masapul a mangnamnamakayo ken agapu- rakayo maipapan iti iyaay ti aldaw ti Dios. Iti dayta nga aldaw, madadaelto dagiti langlangit babaen iti apuy ken marunawto dagiti elemento gapu iti napalalo unay a pudot. 13 Ngem segun iti karina, urayentayo dagiti baro a langit ken ti baro a daga, a pagnanaedan ti kinalinteg. 14 Ngarud, patpatgek, agsipudta namna- maenyo dagitoy a banbanag, aramidenyo ti amin a kabaelanyo tapno saankayo a mamulitan ken awan iti pakapilawanyo, ken addaankayo iti nasayaat a panakakikadua kenkuana. 15 Ken ibilangyo a pannakaisalakan ti kinaanus ti Apotayo, kas insurat kadakayo ti patpatgenyo a kabsat a ni Pablo, manipud iti sirib a naited kenkuana. 16 Kanayon a dakdakamaten ni Pablo dagi- toy a banbanag kadagiti amin a suratna, nga adda dagiti banbanag a narigat a maawatan. Ballikugen dagiti saan a nasuroan ken saan a natalged a tattao dagitoy a banbanag, a kas met laeng iti ar-aramidenda kadagiti dadduma pay a nasantoan a sursurat, a mangitunda kadakuada iti pakadadaelan. 17 Ngarud, dakayo a patpatgek, agsipud ta
Maikaddua a Pedro 3:18 ix Maikaddua a Pedro 3:18 ammoyon dagitoy a banbanag, annadanyo dag- iti bagbagiyo tapno saankayo nga agturong iti pakaiyaw-awanan babaen iti panangallilaw dag- iti awanan-linteg a tattao ket mapukawyo ti bukodyo a kinapudno. 18 Ngem dumakkelkayo iti parabur ken pan- nakaammoyo iti Apotayo ken Manangisalakan- tayo a ni Jesu-Cristo. Maipaay koma kenkuana ti dayaw, ita ken iti agnanayon. Amen!
x Ti Biblia Unlocked Literal Bible in the Ilocano language of the Republic of the Philippines copyright © 2019 Door43 World Missions Community Language: Ilocano Translation by: Door43 World Missions Community Contributor: Alexander D. Pagtacunan Sr., Ambrocio A. Dat-ay Jr., Anabel Magulod, Angelita H. Goco, Arlyn D. Fianza, Daniel Disay, Ely F. Belisario, Euhler Evangelista, Fredelyn R. Castillo, Gerry D. Pido, Gerwine P. Puguon, Irene China Covita, Jacquelyn Pinchingan , Jeffrey G. Arevalo, Jennilyn D. Inway, Jhun Dat-ay, Jomar N. Puclalay, Johnny Ray Lumawan, Jonathan D. Castillo, Jovy M. Lacaden, Juvie K. Jose, Karen F. Acio, Leonardo M. Disay, Liwliwa V. Ario, Lynn Castillo, Marben Obra, Marie fe Lardizabal, Maripple Lopez, Mary johanna delos Reyes, May ann Antonio, Micah H. Asis, Michael L. Pagtacunan, Miriam B. Pido, Nathaniel H. Pascio, Nerissa A. Kildo, Nieves Abluyan, Novie M. Espara, Ralph B. Lantion, Raymond, Recelyn Camilo, Reymark, Robert Diser, Rommel Flores, Sarah Aniban, Shirley L. Espiritu, Susan L. Soliven, Tomas Domingo, William Tolentino, Ambrocio A. Dat-ay, Arlyn D. Fianza, Bernard Serquina, Bernie Abarquez, David Castillo, Delfin Asis, Euhler Evangelista, Grace Delos Santos, Jhon Alicay, Jhon Sibayan, Jomar N. Puclalay, Jonathan D. Castillo, Jovy M. Lacaden, Juvie K. Jose, Karen F. Acio, Liwliwa V. Ario, Lorenzo Marilao, Marben Obra, Marlon Aggasid, Mary Johanna delos reyes acob, May ann Antonio, Michael L. Pagtacunan, Mila Agpalasin, Myrna Santos, Nerissa A. Kildo, Nieves Abluyan, Pablo Bernardino, Ralph B. Lantion, Recelyn Camilo, Ronnie Acob, Rudy Pascual, Sanie Castillo, Sarah Aniban, Shirley L. Espiritu, Tano Emboc, This translation is made available to you under the terms of the Creative Commons Attribution Share-Alike license 4.0. You have permission to share and redistribute this Bible translation in any format and to make reasonable revisions and adaptations of this translation, provided that: You include the above copyright and source information. If you make any changes to the text, you must indicate that you did so in a way that makes it clear that the original licensor is not necessarily endorsing your changes. If you redistribute this text, you must distribute your contributions under the same license as the original.
xi Pictures included with Scriptures and other documents on this site are licensed just for use with those Scriptures and documents. For other uses, please contact the respective copyright owners. Note that in addition to the rules above, revising and adapting God's Word involves a great responsibility to be true to God's Word. See Revelation 22:18-19. 2024-08-19 PDF generated using Haiola and XeLaTeX on 25 Aug 2024 from source files dated 19 Aug 2024